ŠAKIŲ IKIMOKYKLINIO UGDYMO MOKYKLOS „MAŽI ŽINGSNELIAI“
 2024 METŲ VEIKLOS ATASKAITA

1. Bendros žinios apie ugdymo įstaigą (pavadinimas, buveinės adresas, telefonas, el. paštas, žinios apie vadovą, skyriai/filialai);
Šakių ikimokyklinio ugdymo mokykla „Maži žingsneliai“ – biudžetinė įstaiga, įgyvendinanti ikimokyklinio ir priešmokyklinio ugdymo programas. Adresas – Gimnazijos g. 7 (kitas pastatas Šaulių g. 20), LT-71115, Šakiai, telefonas +37034560183, el. p. sakiudarzelis@gmail.com, interneto svetainė www.mazizingsneliai.lt. 
	 Šakių rajono savivaldybės tarybos 2023 m. balandžio 21 d. sprendimu Nr. T-138 buvo pakeistas Šakių vaikų lopšelio-darželio pavadinimas į Šakių ikimokyklinio ugdymo mokykla „Maži žingsneliai“ ir patvirtinti Šakių ikimokyklinio ugdymo mokyklos „Maži žingsneliai“ nuostatai (galiojanti redakcija). Direktorė Lina Viliūšienė.
Įstaigoje veikia 21 ikimokyklinio ir priešmokyklinio ugdymo grupė. Gimnazijos g. 7 pastate 2024 m. rugsėjo 1 d. suformuotos 3 priešmokyklinio ugdymo, 2 ankstyvojo amžiaus ikimokyklinio ugdymo ir 7 ikimokyklinio ugdymo grupės. Šaulių g. 20 pastate suformuotos 3 priešmokyklinio ugdymo (viena iš jų mišri), 3 ankstyvojo amžiaus ikimokyklinio ugdymo bei 3 ikimokyklinio ugdymo grupės. 2024 sausio 1 dienos mokinių registro duomenimis mokyklą lankė 349 vaikas, 2024 metų rugsėjo 1 d. įstaigą lankė 329 vaikai, metų gale 2024 m. gruodžio 31 d. duomenimis įstaigą lankė 331 vaikas.
2. Įstaigos 2024 metų pagrindinės veiklos kryptys, jų sąryšis su įstaigos strateginiu veiklos planu, metų veiklos programa bei įstaigos vadovų metinėmis veiklos užduotimis. 
	2024 metais prioritetinės veiklos kryptys buvo įtraukusis ugdymas, ikimokyklinio ugdymo programos atnaujinimas ir bendruomenės lyderystės skatinimas. 
3. 2023 metais įstaigos išsikelti tikslai 2024 metams. Jų įgyvendinimas.
	Atsižvelgiant į įstaigos 2023-2025 metų strateginius tikslus, 2024 metams buvo iškelti du tikslai, kurie buvo sėkmingai įgyvendinti: ugdymo turinio kaita ir tvarios ir pozityvios ugdymo(si) aplinkos kūrimas.
2024 METŲ VEIKLOS PLANO ĮGYVENDINIMO ANALIZĖ
     2024 metais prioritetinės veiklos kryptys buvo įtraukusis ugdymas, ikimokyklinio ugdymo programos atnaujinimas ir bendruomenės lyderystės skatinimas. Atsižvelgiant į įstaigos 2023-2025 metų strateginius tikslus, 2024 metams buvo iškelti du tikslai, kurie buvo sėkmingai įgyvendinti. 
	2024 METŲ 1 TIKSLAS. UGDYMO TURINIO KAITA

	


1.1 uždavinys. 

Tikslingai parinkti ir taikyti ugdymo strategijas.
	Priemonės
	Rezultatai

	
	Kryptingai plėtoti projektinę veiklą, taikant inovatyvius ugdymo(si) metodus.
	Visus metus buvo kryptingai plėtojamos projektinės veiklos, taikant inovatyvius ugdymo(si) metodus, vykdoma projektinė veikla, ugdymo procesas vykdomas grupėje, lauke, už mokyklos ribų netradicinėse erdvėse. 
Mokykla organizavo tradicinius projektus bei kitas akcijas visai bendruomenei: „Aš savo miesto gidas“, „Prisikviesk paukštį giesmininką“, „Išdykusi ritė“, „Aš ir mano Lietuva“, „Vaikystės diena“, bendruomenės vardinių šventė „Mažais žingsneliais į sceną“, Rasų šventė, Kukurūzų ir šėlionių kaimas, gerumo akciją Žiemos ir bendruomenės mugė. 
Dalyvauta 4 rajoniniuose projektuose.
Aktyviai dalyvauta respublikiniuose projektuose: iš viso mokytojai įsitraukė į 80 skirtingų respublikinių projektų, akcijų, parodų. Didžioji dalis jų buvo nuotoliniai.
Dalyvauta 9 tarptautiniuose ikimokyklinio ir priešmokyklinio amžiaus projektuose.

	
	Ugdymui(si) palankių erdvių ir aplinkų paieška ir plėtra.
	Aktyviai dalyvavome ugdant vaikus netradicinėse aplinkose. Naujai patvirtintas vaikų turizmo renginių aprašas (2024 m. birželio 03 d. direktoriaus įsakymu Nr. VK-43) suteikė mokytojams galimybių lanksčiau ugdymą organizuoti kitose Šakių miesto erdvėse bei organizuoti išvykas autobusu.
Vaikai aktyviai dalyvavo išvykose Šakių mieste: lankė draugus kitame mokyklos pastate, tėvų darbovietes, mieste tyrinėjo kultūrinius objektus ir gamtą, vyko pas socialinius partnerius (Varpo mokykla, biblioteka, Kultūros centras, policijos komisariatas, priešgaisrinė tarnyba ir pan.).
Daug lankytasi išvykose Šakių rajone: vyko į Zanavykų muziejus, Tuki Tuki kaimas, vaikai lankė įvairias įmones: „Saldūs ūsai“, Voniškių žemės ūkio bendrovė, Lukšių pieno ūkis, Šlepetija ir kt. 
Grupių bendruomenės su edukaciniais tikslais vyko ir į kitus rajonus: Skirsnemunės alpakų ūkį, iš Kauno vyko traukiniu į Kaišiadorių traukinių stotį, Kauno Zoologijos sodą, dalyvavo edukacijose Kauno botanikos sode, lankė kitus darželius: Vilkaviškio lopšelį-darželį „Eglutė“,  , Kauno lopšelį-darželį „Žara“, Paežerių darželį Vilkaviškio rajone.
Daugiau dėmesio skirta ugdomųjų veiklų organizavimui lauke. Kiekviena grupė bent vieną veiklą savaitėje organizavo lauke, vykdė lauko projektus. 

	
	Pasirengimas įgyvendinti atnaujintas ikimokyklinio ugdymo programos gaires. 
	2023 metais rugsėjo mėnesį Lietuvos respublikos švietimo, mokslo ir sporto ministerijos patvirtintos ikimokyklinio ugdymo programos gairės įpareigoja ikimokyklinio ugdymo programas vykdančias mokyklas parengti atnaujintą ikimokyklinio ugdymo programą. Planuojami programų rengimo mokymai mokytojams 2024 metais neįvyko (mokymai pagal šią programą numatyti 2025 m. sausio mėnesį), tačiau metodinė taryba visus metus analizavo gairių turinį, rengė siūlymus programos atnaujinimui. Sudaryta ikimokyklinio ugdymo programos rengimo darbo grupė (Direktoriaus įsakymas Nr. 2024-10-04, VK-65) įsipareigojo parengti ikimokyklinio ugdymo programą iki 2025 metų birželio 1 d. 

	
	Stiprinti vaikų saugios ir sveikos gyvensenos įgūdžius
	Mokyklos sveikatos stiprinimas vykdomas pagal mokyklos parengtą 2024–2029 m. sveikatos stiprinimo programą „Mažais žingsneliais sveikatos link“ (pagal nacionalinę sveikatą stiprinančių mokyklų programą). 
Vykdytos įvairios sveikatinimo veiklos: dalyvauta rajoninėje sporto šventė „Sportuokime kartu Šakių JKSC, vykdytos Judumo savaitės veiklos, šeimų sporto dienos.
Dalyvauta respublikiniuose projektuose „Sveikatos takeliu“, „Judėk linksmai“, eTwinning projektas „Aš noriu sportuoti gamtoje“, „Vandens lašelio kelionė“ , „Sportuojantis darželis“ , „Judu saugus, šypsausi smagus“.
Dvi mokytojos yra RIUKKPA narės ir koordinavo mokykloje asociacijos inicijuotus projektus: „Mažoji mylia“, „Rieda ratai rateliukai“, „Sportuojantis koridorius“, „Judrūs vaikai – gamtos draugai“. 
Mokykla kovo mėnesį Šakių Jaunimo kūrybos ir sporto centre organizavo respublikines sportines žaidynes „Mažais žingsneliais olimpiados link“. Žaidynių tikslas – ugdyti aktyvų, sportišką, sveiką vaiką, diegti olimpinės kultūros ir tautinius pradmenis. Žaidynėse dalyvavo šešios komandos iš kaimyninių rajonų ikimokyklinių ugdymo įstaigų: Vilkaviškio, Jurbarko, Kybartų, Kauno rajono.
Rugsėjo-lapkričio mėnesiais mokykla vykdė Šakių rajono savivaldybės visuomenės sveikatos rėmimo specialiosios programos projektą „Judėk aktyviai lauke“. Pasirinkę 2024 m. visuomenės sveikatos programų rėmimo prioritetinę kryptį: psichikos sveikatos stiprinimas per fizinį aktyvumą, įgyvendinome projekto veiklas ir projekto metu buvo įkurtos erdvės aktyviam vaikų judėjimui bei įsigyta sportinio inventoriaus įvairių aktyvių ir sportinių veiklų lauke įgyvendinimui. Projekto tikslas – stiprinti psichinę ir emocinę sveikatą per fizinį aktyvumą, formuojant požiūrį į sveiką gyvenseną, panaudojant inovatyvias lauko priemones bei organizuojant projektines veiklas lauke. Projekto biudžetas 2000 eur. Įsigytos aktyviam judėjimui skirtos priemonės: futbolo vartai, virvės traukimui, lauko teniso tinklai, virvės tarp medžių, įvairios judėjimo skarelės, kamuoliai, įrengtas ilgalaikis aktyvaus judėjimo mankštos takas lauko teritorijoje (t. y. 10 paveikslėlių kurie rodo vieną fizinį veiklos pratimą).

	
	Gerinti vaikų pasiekimus sakytinės bei rašytinės kalbos, matavimo bei skaičiavimo srityse (tęsiama STREAM integracija). 
	Atliktas priešmokyklinio ugdymo programą baigusių vaikų sakytinės, rašytinės, matavimo bei skaičiavimo sričių vertinimas parodė, kad 85 proc. vaikų pagerino šių sričių pasiekimų rodiklius. 
Į ugdymo procesą integruojama Numicon metodika. 
Aktyviai dalyvauta respublikiniuose projektuose STREAM tematika: patyriminiame ugdymo(si) projekte „STEAM eksperimentai“, IU amžiaus vaikų projekte „Sniego karalystėje nuo seno STREAM gyveno“, kūrybiniuose projektuose „STEAM Velykinis margutis“, „Velykos su STEAM“, „Atverkime duris STEAM“,  „Žaliojo daigelio istorija“, STREAM virtualioje parodoje „Kraitelė grybų“.
Vykdytas tęstinis rajoninis STREAM projektas „Spalvotoje knygelėje gyvena gražūs žodeliai“, Mokykla inicijavo ir organizavo tarptautinį virtualų tęstinį kūrybinį STREAM projektą „Esu dalelė Lietuvos“.
Dalyvauta tarptautiniame IU ir PU amžiaus vaikų ir pedagogų STEAM projekte „Stebuklingas žodis Ačiū“.
PU grupė dalyvauja ilgalaikiame projekte „STREAM draugų klubas“. 

	
	Pedagogų kvalifikacijos tobulinimo ir kompetencijų aprašo sukūrimas.
Kvalifikacijos tobulinimo formų įvairovės skatinimas.
	Metų pradžioje patvirtintas (2024-01-02 direktoriaus įsakymu Nr. VK-2) Šakių ikimokyklinio ugdymo mokyklos „Maži žingsneliai“ mokytojų ir pagalbos mokiniui specialistų kvalifikacijos tobulinimo ir profesinių kompetencijų įsivertinimo tvarkos aprašas, kuris reglamentuoja direktoriaus, direktoriaus pavaduotojo ugdymui, ikimokyklinio ugdymo mokytojų, priešmokyklinio ugdymo mokytojų, švietimo pagalbos specialistų kvalifikacijos tobulinimo tikslus, principus, organizavimą, lėšų, skirtų kvalifikacijos tobulinimui, naudojimą bei profesinių kompetencijų įsivertinimą. 
Mokytojai buvo skatinami kuo įvairesnėmis formomis tobulinti kvalifikaciją. Viso pedagogai kvalifikaciją tobulino 4661 val. per metus. Vidutiniškai vienas pedagogas 112 val. per metus skyrė bendrųjų ir dalykinių kompetencijų tobulinimui. 
Rugsėjo 25 dieną Plokščių poilsiavietėje vyko ikimokyklinio ir priešmokyklinio ugdymo mokytojų, švietimo pagalbos specialistų ir vadovų rajoninis praktinis edukacinis piknikas „Kūrybiškas mokytojas“, kurį organizavo Šakių ikimokyklinio ugdymo mokyklos „Maži žingsneliai“ mokytojų bendruomenė. Tai puikus pavyzdys, kaip mokytojai geba ir nori ugdytis netradicinėse aplinkose ir inovatyviomis formomis.
Siekėme kvalifikaciją tobulinti patirtiniu būdu lankydamiesi kitose ugdymo įstaigose. Buvo aplankyti Kauno darželiai „Vyturėlis“, „Žara“, „Nežiniukas“, Kauno rajono Ežerėlio darželis, Vilkaviškio rajono Paežerių darželis, Šiaulių lopšelis-darželis „Pasaka“. 
Mokytojos vedė atviras veiklas ir edukacijas viena kitai.  Viso vestos 8 atviros veiklos.
Skaityti 3 pranešimai respublikinėse konferencijose. 
7 mokytojos vedė  gerosios patirties pasidalinimo seminarus-praktikumus rajono ir respublikos mokytojoms įvairiomis temomis: ,,Užgavėnių šėlionės“, „Chorinis dainavimas – saviraiškos priemonė asmenybės ugdymui“ vaikų dainų šventė „Skambanti vaikystė“, „Informacinių technologijų panaudojimas muzikos pamokose“, „Lauko pedagogikos taikymas ir lauko erdvių panaudojimas ugdymo(si) procese organizavimas“. 
Įstaigoje organizuoti mokymai darbuotojams: ,,Kūrybiško darbo komandose įgūdžių stiprinimas“, „Turizmo vadovų mokymai“, „Vaiko elgesys – traumos atspindys“, Smurto ir priekabiavimo (Mobingo) prevencijos mokymai“, „Saugių ir tvarių ugdymo(si) aplinkų kūrimo patirtys Kauno miesto ugdymo įstaigose“. 

	1.2 uždavinys.
 
Ugdyti pilietinę vaikų savimonę puoselėjant tautiškumą, krašto kultūrą ir tradicijas.

	Tarptautinio Erasmus+ projekto su lituanistinėmis mokyklomis inicijavimas (paraiškos teikimas).
	Vasario mėnesį pateikta Erasmus+ paraiška trumpalaikių bendrojo ugdymo srities mobilumo projektui (KA122-SCH) „Demokratiškumas ikimokykliniame ugdyme“, skirtas 25408,00 eur. finansavimas. Projekto tikslas – dalyvaujant tarptautinėse mobilumo veiklose įgyti tarptautinės patirties demokratinio ugdymo praktikose ikimokykliniame amžiuje ir tą patirtį skleisti įstaigoje, rajone ir Lietuvoje. Uždaviniai: dalyvaudami darbo stebėjimo vizituose Norvegijoje, Lenkijoje ir Ispanijoje (12 dalyvių) bei kursuose Portugalijoje (3 dalyviai) dalyviai įgis žinių apie demokratinių, pilietinių ir įtraukaus ugdymo praktikas, tobulins profesines kompetencijas šiomis temomis. Projekto įgyvendinimo laikotarpis iki  2025-09-30. 
Lapkričio mėnesį įvyko pirmasis mobilumas Goldapo mieste, Lenkijoje. Vizito metu darbo stebėjimo veiklos vyko T. KOŚCIUSZKO vardo pradinėje mokykloje Nr. 3. Mobilume dalyvavo 2 mokytojos, direktorė ir direktoriaus pavaduotoja ugdymui.

	
	Tautiškumo elementų aplinkoje sustiprinimas per projektines veiklas įtraukiant socialinius partnerius. 
	Mokykloje vykdyti pilietiškumo renginiai: Sausio 13-osios akcija „Atmintis gyva, nes liudija“, etnoedukacijos Močiutės kambarėlyje Užgavėnių, Velykų ir Advento temomis, vykdytas projektas apie Šakius „Aš savo miesto gidas“, organizuoti šventiniai rytmečiai Vasario 16-ai dienai, inicijuoti projekto „Aš ir mano Lietuva“ iššūkiai ir kūrybinės dirbtuvės tarp abiejų pastatų mokyklos grupių, NATO dvidešimtmečio minėjimas, Vaikų Velykėlės, susitikimas su etnokultūros puoselėtoju S. Lipinsku, Rasų šventė, Žiemos ir bendruomenės mugė ir kt. 
Kartu su socialiniais partneriais inicijuotas ir vykdytas tęstinis tarptautinis virtualus projektas „Esu dalelė Lietuvos“. 
Balandžio mėnesį inicijuota ir Šakių Kultūros centre organizuota respublikinė PU, IU ir pradinių klasių vaikų dainų chorų šventė „Skambanti vaikystė“, skirta Dainų šventės „Kad giria žaliuotų“ 100-mečiui paminėti. Dalyvavo 5 rajono chorai ir 6 chorai iš Kauno, Jurbarko, Ukmergės, Elektrėnų, Pasvalio ir Šilutės.
Minėjome Europos dienas prie savivaldybės, dalyvavome miesto šventėje bei derliaus šventėje Obuolinės. 

	
	Dalyvavimas tarptautiniuose, šalies, miesto organizuojamuose renginiuose.
	Vaikai  kartu su mokytojomis dalyvavo respublikiniuose projektuose: loginio mąstymo edukaciniame projekte „Šimtmečio vaikai“, kūrybinių darbų nuotraukų virtualioje parodose „Mano kraštas – Lietuva“ ir „Trispalvė širdelė Lietuvai“, STEAM projekte „Lietuva brangi“, tarptautiniame STEAM konkurse „Kuriu Lietuvą“.
Ugdytiniai kartu su mokytojomis dalyvavo šalies renginiuose: Viena ugdytinė dalyvavo „Dainų dainelės“ finaliniame renginyje Vilniaus televizijoje.
Dalyvavome Šakių rajono organizuojamuose renginiuose: Griškabūdyje  organizuotame vaikiškos dainos festivalyje „Dainuoju Lietuvai“, Panemunių mokyklos daugiafunkcio centro organizuotame respublikiniame renginyje „Pavasaris žodžiais pražydo“, dalyvavome Gelgaudiškio mokyklos organizuotoje šeimyninio dainavimo ir muzikavimo šventėje „Muzikuojame šeimoje – 2024“.

	1.3 uždavinys.

Organizuoti įtraukųjį ugdymą, siekiant kiekvieno vaiko asmeninės ūgties.
	Bendradarbiavimas su Šakių ŠPT, socialiai jautrių šeimų atvejų vadybininkais, kitomis institucijomis. 
	Aktyviai bendradarbiauta su Šakių ŠPT, Šakių socialiniu centru, Šakių vaikų teisių apsaugos tarnyba, Šaltinio ugdymo centru, Lietuvos įtraukties centru. 
Kaip partneriai įsitraukėme į Šakių rajono savivaldybės vykdomą projektą  „Ankstyvojo ugdymo užtikrinimas vaikams iš socialinę riziką patiriančių šeimų“  (17 vaikų)  Projekto tikslas – sėkmingai įtraukti į ikimokyklinį ir priešmokyklinį ugdymą vaikus iš socialinės rizikos šeimų teikiant jiems pagalbą ugdymo procese. Projektas vykdomas pagal 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonę Nr. 12-003-03-01-04 „Užtikrinti visiems prieinamą ankstyvąjį ugdymą“.
Vykdomos prevencinės programos „Zipio draugai“, socialinio emocinio ugdymo programa „Kimočiai“, psichologė vykdo socialinių-emocinių ikimokyklinio amžiaus vaikų įgūdžių lavinimo Peppy palls programą, dvi grupės dalyvavo ilgalaikėje programoje „Žaidimai moko“.
Vykdyta „Draugiškoji socialinio-emocinio ugdymo programa „Drambliada darželinukams“.
Socialinė pedagogė inicijavo ir vykdė ilgalaikį projektą „Nusiraminimo receptai“. 

	
	Privalomo ikimokyklinio ugdymo organizavimas.
	2024 metais 2 vaikams buvo organizuojamas privalomas ikimokyklinis ugdymas. Toks ugdymas skiriamas vaikui, kuris auga šeimoje, įrašytoje į socialinės rizikos šeimų apskaitą. Šiems vaikams Šakių „Varpo“ mokykla organizavo pavėžėjimą į mokyklą. Vaikams teikiama švietimo pagalba, bendradarbiaujama su Šakių socialinių paslaugų centru su šeimų atvejo vadybos specialistais. 

	
	Mokytojų, tėvų, švietimo pagalbos specialistų bendradarbiavimo dermė. 
	Buvo plėtojama mokytojų, tėvų, švietimo pagalbos specialistų bendradarbiavimo dermė. Organizuojami individualūs pokalbiai su tėvais, aptariamos pritaikytos programos vaikams, turintiems specialiųjų ugdymosi poreikių. Vaiko gerovės komisija (toliau – VGK) organizavo 11 posėdžių. 2024-12-31 duomenimis, švietimo pagalba teikiama 31 vaikui, turinčiam specialiųjų ugdymosi poreikių, iš kurių 27 didelių specialiųjų poreikių. Visiems vaikams teikiama mokinio padėjėjo pagalba.
Logopedinė pagalba teikiama dar 43 vaikams.
Visiems vaikams rengiamas individualios pagalbos ir pritaikytos ikimokyklinio ar priešmokyklinio ugdymo programos planas, šio plano įgyvendinimo rezultatai kas pusę metų aptariami su vaiko tėvais ir visa švietimo pagalbos komanda.

	
	Relaksacijos erdvės SUP vaikams įkūrimas (Šaulių g. 20 pastate).
	Šaulių g. 20 pastate įkurta relaksacijos erdvė SUP turintiems vaikams. Erdvė naudojama ramiems užsiėmimas, vaiko nusiraminimui ir kitoms veikloms. Erdvei įkurti buvo panaudoti turimi resursai: įvairios sensorinės priemonės (kamuoliukai, taktilinės priemonės ir kt.), šviesos terapijos priemonės (cilindrai, kubai, stalas ir kt.). Taip pat įsigytas šviečiantis molbertas, priemonės dailės terapijai (pirštukų dažai, guašai ir pan.), taip pat garso kolonėlės, kurios skirtos relaksacinei muzikai klausyti.
4 grupėse įrengti daugiafunkciniai kampeliai (nusiraminimo, knygų skaitymo, relaksacijos erdvė turintiems SUP vaikams).

	2024 METŲ 2 TIKSLAS. TVARIOS IR POZITYVIOS UGDYMO(SI) APLINKOS KŪRIMAS. 

	2.1 uždavinys

Kurti saugią, sveiką, draugišką ir tvarią aplinką.
	ST(R)EAM erdvės įkūrimas
(Šaulių g. 20 pastate)
	ST(R)EAM įkurtoje naujoje erdvėje (Šaulių g, 20 pastate), kuriai bendruomenė išrinko pavadinimą „Mažųjų tyrinėtojų studija“, vaikai turi galimybę tyrinėti ir atrasti, matuoti, sverti, skaičiuoti, konstruoti, kūrybiškai veikti.
Naujai įsigytos priemonės, STEAM tyrinėjimo rinkiniai, Photon robotukas, planšetinis kompiuteris, 6 kaladėlių metodika, leidžia vaikams tyrinėti ir ugdytis mokėjimo mokytis bei problemų sprendimo gebėjimus, analizuoti ir kūrybiškai mąstyti. Šios kompetencijos svarbus pagrindas mokantis gamtos mokslų, technologijų, inžinerijos, matematikos, meno ir kitų sričių. Tokiu būdu vaikai mokosi pritaikyti teorines žinias praktiškai, bendradarbiauti grupėse.

	
	Vykdomos sveikatos stiprinimo veiklos. 
	Vykdomos sveikatos stiprinimo veiklos. Sveikatos stiprinimo programa „Mažais žingsneliais link sveikatos 2024-2029“ užtikrina geresnę fizinę, psichinę ir emocinę vaikų sveikatą ir savijautą.
Vykdyti sveikatinimo renginiai. Į sveikatinimo veiklas aktyviai įsitraukia Šakių visuomenės sveikatos biuro specialistė.  Darbuotojai dalyvavo ilgalaikiame projekte „Sveikatos kaleidoskopas“. 
Kartu su socialiniais partneriais liepos mėnesį parengta ir pateikta projektinė paraiška Interreg projektui „Promotion of a healthy lifestyle on the Polish-Lithuanian border“. 

	
	Saugios ir tvarios lauko aplinkos kūrimas ir atnaujinimas.
	Sumontuoti 6 kondicionieriai  (po tris kiekviename pastate).
Vykdytos projektinės veiklos tvarumo tema: projektas įtraukiantis tėvus „Tvari projektinė veikla „Drąsinu savo vaiką pažinti pasaulį“, IU „Boružėlių“ grupės paroda „Tvarios ir kūrybinės idėjos. Statau miestą“, ilgalaikis projektas „Pasikviesk paukštį giesmininką“ (projekto metu pakabinta virš 40 inkilėlių“), ilgalaikis projektas „Išdykusi ritė“ (senos ritės paverstos edukacinėmis kūrybinėmis erdvėmis), organizuota šventė „Tvarių skrybėlių paradas“, tėvai gamino namų buities reikmenis iš dėžių, dalyvauta tarptautiniame projekte „Mes ir gamta“, respublikiniame projektuose „Augo žirnis ir pupa“, „Eko automobilių paradas“, „Vaikų fantazija šiandien – tvarumas rytoj“, respublikinėje parodoje „Apie robotus kitaip“.
2024-11-19 atliktos abiejų pastatų lauko žaidimo aikštelių patikros. 

	
	Erasmus+ projekto „Tvarumas ikimokykliniame ugdyme“ įgyvendinimas.
	Užbaigtas nuo 2023 metų rudens įstaigoje įgyvendinamas pirmo pagrindinio veiksmo  KA1 Erasmus+ projektas  „Tvarumas ikimokykliniame ugdyme“, kurio pagrindinis tikslas darbuotojų mobilumas mokymosi tikslais. Dalyvavimas tarptautiniame projekte sudarė galimybę susipažinti su kitų šalių tvarumo idėjomis, iniciatyvomis ikimokyklinio ugdymo įstaigose bei įgytą patirtį panaudoti organizuojant ugdomąjį procesą. Projekto metu 5 dalyviai dalyvavo dviejuose tarptautiniuose mobilumuose – 5 dienų kursuose. Direktorė ir direktoriaus pavaduotoja ugdymui dalyvavo tarptautiniuose mokymosi kursuose „Environmental Stewardship: How to Reconnect With Nature“, Tenerifėje ir dvi mokyklos mokytojos ir direktoriaus pavaduotoja ugdymui dalyvavo tarptautiniuose mokymosi kursuose „Outdoor education“, Malagoje. Dalyvaudami šiame projekte bendruomenė ugdėsi kaip tvarumas susijęs su ikimokykliniu ugdymu, kaip jį įgalinti administraciniu, personalo, vaikų ir bendruomenės lygiuose.
Projekto veiklos sudarė galimybes įsitraukti į tarptautinį bendradarbiavimą, praplėte įtraukiojo ugdymo suvokimą, supažindino su inovatyviais ir kartu tvariais mokymo metodais. Bendruomenė tobulėjo viso projekto laikotarpiu. Projekto dotacija 11333,00 eur. 

	2.2 uždavinys. 

Pozityvių ir konstruktyvų tarpusavio ryšių įstaigoje/komandoje kūrimas.
	Kolegialus  bendradarbiavimas ir grįžtamojo ryšio teikimas.
	Mokytojos vedė atviras veiklas. Organizuota  atvira veikla įstaigos mokytojoms: „Connetix  priemonių panaudojimas“, organizuotos priešmokyklinių ugdymo grupių vaikų kūrybinės dirbtuvės – atvira veikla „Tvarios kalėdinės dekoracijos“. Grupių mokytojos vedė jungtines veiklas su kitomis grupėmis, tiek viename pastate, tiek bendravo ir organizavo bendrus projektus ir veiklas tarp abiejų pastatų.
Naujai pradėjusiems mokytojams taikoma mentorystė pagal įstaigos mokytojų bei švietimo pagalbos mokytojų mentorystės veiklos tvarkos aprašą. Mentorystė buvo skirta 6 naujai pradėjusiems dirbti pedagogams.

	
	Lyderystės mokymuisi modelio kūrimas
	Lyderystės mokymuisi modelio kūrimas suteikia galimybę pedagogams ugdytis gebėjimą individualiai ar kolektyviai daryti įtaką savo kolegoms, mokyklos vadovams, kitiems mokyklos bendruomenės nariams, siekiant tobulinti ugdymo ir ugdymosi praktiką, gerinti ugdytinių  pasiekimus.

	
	Tėvų klubas įkūrimas.
	Tėvų klubas skatina aktyvių tėvų iniciatyvas prisidedant prie mokyklos veiklos tobulinimo. Tėvų aktyvas rinkosi į bendrus susirinkimus, aptarti mokyklos rezultatus, teikė siūlymus veiklos tobulinimui, organizavo ugdomąsias veiklas, įsitraukė į renginius ir parodas.
Tėvai kvietė į savo darbovietes, vedė rytmečius (tėvų iniciatyvos ,,Šiandien grupės mokytoja(as) VAIKO mama (tėtis)“, organizavo parodas. Ypač aktyviai tėvai įsitraukė į bendruomenės kalėdinės šventės organizavimą, grupių šventes, aktyviai dalyvavo apklausose, teikė siūlymus ir idėjas veiklos tobulinimui. 

	
	Etikos kodekso atnaujinimas.
	Atnaujintas etikos kodeksas skatina sąžiningą, atsakingą ir etišką darbą mokykloje, kurioje visi galėtų jaustis saugūs. 



4. 2024 metais veiklos ataskaitoje įstaigos iškeltos pagrindinės problemos. Jų sprendimai.
4.1. reikalinga abiejų pastatų vidinė ir išorinė pastato renovacija. Šakių rajono savivaldybės administracija yra parengusi Energinio efektyvumo didinimo investicinius projektus ir pastatų energijos vartojimo audito ataskaitas. Pateikta paraiška ,,Promotion of a healthy lifestyle on the Polish-Lithuanian border“ pagal 2021-2027 Interreg VI-A Lietuvos ir Lenkijos programą. Problema lieka ateinantiems metams.
4.2. trūksta papildomų edukacinių erdvių;
2024 metais vasario mėnesį Šaulių g. pastate įkurta „Mažųjų Tyrinėtojų studija“, kurioje vaikai su mokytojomis gali vykdyti STEAM veiklas. Įsigyta ir tam reikalingų priemonių bei tyrinėjimo rinkinių.
2024 metų rugsėjį  Šaulių g. 20 pastate iš turimų įstaigos išteklių įrengtas „Relaksacinis kambarys“, kuriame vaikai kartu su mokytojomis gali lankytis ir išbandyti įvairias sensorines priemones.
2024 metų gruodį Gimnazijos g. 7 pastate buvo suremontuota administracinė patalpa, pertvarkant dvi erdves į vieną, kad būtų galimybė erdvę naudoti mokytojų ir tėvų susirinkimams. 
4.3. pasirengimas atnaujintų IU programos gairių įgyvendinimui. 
     2023 metais rugsėjo mėnesį Lietuvos respublikos švietimo, mokslo ir sporto ministerijos patvirtintos ikimokyklinio ugdymo programos gairės įpareigoja ikimokyklinio ugdymo programas vykdančias mokyklas parengti atnaujintą ikimokyklinio ugdymo programą. Planuojami programų rengimo mokymai mokytojams 2024 metais neįvyko (mokymai pagal šią programą numatyti 2025 m. sausio 14-15 dienomis bei vasario 19-20 dienomis), tačiau metodinė taryba visus metus analizavo gairių turinį, rengė siūlymus programos atnaujinimui. Sudaryta ikimokyklinio ugdymo programos rengimo darbo grupė (2024 m. spalio 4 d., įsakymas Nr. VK-65) įsipareigojo parengti ikimokyklinio ugdymo programą iki 2025 metų birželio 1 d.
5. Mokymosi aplinka:
5.1. Darbuotojų skaičius: 
	Administracijos darbuotojų etatų skaičius
	Pedagoginių darbuotojų etatų skaičius 
	Kitų įstaigos darbuotojų etatų skaičius

	2023-12-31
	2024-12-31
	2023-12-31
	2024-12-31
	2023-12-31
	2024-12-31

	8,5
	8,5
	46,66
	44,8
	37,5
	36,5


5.2. Mokytojų skaičius:
	Mokytojų ekspertų skaičius
	Mokytojų metodininkų skaičius
	Vyresniųjų mokytojų skaičius
	Mokytojų skaičius

	2023-12-31
	2024-12-31
	2023-12-31
	2024-12-31
	2023-12-31
	2024-12-31
	2023-12-31
	2024-12-31

	-
	-
	6
	5
	29
	29
	8
	9


5.3. Mokinių skaičiaus pokytis pagal klases rugsėjo 1 d. per paskutinius dvejus metus. Vaikų, ugdomų pagal ikimokyklinio ir priešmokyklinio ugdymo programas pokytis rugsėjo 1 d. per paskutinius dvejus metus. 
	
	2022-09-01
	2023-09-01
	2024-09-01

	Vaikų, ugdomų pagal ikimokyklinio ugdymo programą skaičius
	278
	267
	244

	Vaikų, ugdomų pagal priešmokyklinio ugdymo programą skaičius
	94
	82
	85

	Iš viso:
	372
	348
	329


5.4. Mokinių, įgijusių pradinį, pagrindinį ir vidurinį išsilavinimą, skaičius įstaigoje. Ugdytinių, užbaigusių ikimokyklinio ir priešmokyklinio ugdymo programas, skaičius įstaigoje. 
	Ugdytinių, 2023 m. užbaigusių ikimokyklinį ugdymą skaičius
	76

	Ugdytinių, 2023 m. užbaigusių priešmokyklinį ugdymą skaičius
	96

	Ugdytinių, 2024 m. užbaigusių ikimokyklinį ugdymą skaičius
	79

	Ugdytinių, 2024 m. užbaigusių priešmokyklinį ugdymą skaičius
	77


5.5. Pagrindinio ugdymo pasiekimų patikrinimo, brandos egzaminų ir stojimo į aukštąsias mokyklas rezultatai; (NETAIKOMA)
5.6. Mokinių pavėžėjimo organizavimas. Pavėžėjimas organizuojamas trims vaikams: vienam vaikui skirtas privalomas ikimokyklinis ugdymas, dar du vaikai vežiojami, nes ugdomi pagal priešmokyklinio ugdymo programą. Vaikų pavėžėjimo paslaugą organizuoja Šakių „Varpo“ mokykla.  
5.7. Mokinių maitinimo organizavimas;
[bookmark: _heading=h.2grqrue]Mokyklos maitinimas organizuojamas ir vykdomas vadovaujantis Šakių rajono savivaldybės tarybos patvirtintais „Mokinių maitinimo organizavimo Šakių rajono savivaldybės ugdymo įstaigose tvarkos“ bei „Mokesčio dydžio už vaikų, ugdomų pagal ikimokyklinio ir (ar) priešmokyklinio ugdymo programas, išlaikymą Šakių rajono savivaldybės švietimo įstaigose“ tvarkos aprašais. Vaikai maitinami 3 kartus ne rečiau kaip kas 3,5 val. pagal valgiaraščius. Valgiaraščiai sudaromi 1-3 metų ir 4-7 metų vaikams. Nuo 2023 gruodžio mėnesio maitinimas organizuojamas pagal atnaujintus valgiaraščius. Perspektyvinius valgiaraščius sudaro Šakių rajono savivaldybės visuomenės sveikatos biuro specialistė, nuo 2025 sausio mėnesio valgiaraščiai buvo pakoreguoti dėl pasikeitusių maitinimo kainų. 
2024-12-31 duomenimis nemokamus pietus gauna 85 vaikai, ugdomi pagal priešmokyklinio ugdymo programą (2 iš jų Ukrainos piliečiai).
Vaikams, pateikusiems gydytojo raštiškus nurodymus (Forma Nr. 027-1/a) organizuojamas pritaikytas maitinimas. Pritaikytas maitinimas organizuojamas 6 vaikams.
Įstaiga dalyvauja Vaisių vartojimo ir Pieno vartojimo skatinimo programose. 
5.8. Švietimo pagalbos specialistų veikla įstaigoje 2024 metais.
	Įstaigoje dirba šie švietimo pagalbos specialistai: psichologas (1 etatas), 3 socialiniai  pedagogai (0.5 etato, 0.35 etato, 0.15 etato), 4 logopedai-specialieji pedagogai (1+0.25+0.75+1.25 etato). Visi švietimo pagalbos specialistai priklauso Vaiko gerovės komisijai. 
	2024-12-31 duomenimis įstaigą lanko 31 vaikas, turintis vidutinių ir didelių specialiųjų ugdymosi poreikių, iš jų 27 – didelius specialiuosius ugdymo poreikius. Visiems vaikams rengiamas individualios pagalbos planas, šio plano įgyvendinimo rezultatai kas pusę metų aptariami su vaiko tėvais ir visa švietimo pagalbos komanda.  Jiems teikiama psichologo, socialinio pedagogo, logopedo, spec. pedagogo ir mokinio padėjėjo pagalba. Dirba 12 mokinio padėjėjų ( visi jie sudaro 7 etatus). Šešiems vaikams šiuo metu rengiama pirminio ugdymosi vertinimo forma, kad nustatyti vaiko ugdymosi poreikius. Logopedinė pagalba teikiama 43 vaikams. 
	Švietimo pagalbą koordinuoja Vaiko gerovės komisija, kurios specialistai mokykloje organizuoja prevencines veiklas, vykdo ilgalaikes programas: priešmokyklinio amžiaus vaikų grupėse ugdytiniai mokėsi suprasti ir atpažinti jausmus, dalyvaudami prevencinėje programoje „Zipio draugai“, vykdyta socialinio emocinio ugdymo programa „Kimočiai“, socialinių-emocinių ikimokyklinio amžiaus vaikų įgūdžių lavinimo Peppy palls programa, dvi grupės dalyvavo ilgalaikėje programoje „Žaidimai moko“. Vykdyta draugiškoji socialinio-emocinio ugdymo programa „Drambliada darželinukams“. Socialinės pedagogės ikimokyklinio ir priešmokyklinio amžiaus vaikų grupėse pravedė įvairių prevencinių veiklų (apie saugumą gatvėje, buityje), draugystę, emocijas ir kt.), inicijavo ir vykdė ilgalaikį projektą „Nusiraminimo receptai“, kūrė „Permainų vėjų" atmosferą per tarptautinę Tolerancijos dieną, aktyviai dalyvavo Draugiškumo savaitės veiklose bei įvairiuose tarpgrupiniuose socialinio - emocinio ugdymo projektuose.
      Visų mokslo metų eigoje buvo dirbama su ugdytiniais, turinčiais specialiųjų ugdymosi poreikių (individualūs ir grupiniai užsiėmimai) bei turinčiais adaptacijos, elgesio, bendravimo sunkumų, esant poreikiui, švietimo pagalbos specialistai dalyvavo grupių susirinkimuose. Vyko glaudus bendradarbiavimas su visais įstaigos pagalbos mokiniui specialistais, grupių mokytojomis, mokinio padėjėjomis, tėvais (įvertinant konkrečius ugdytinio poreikius), rūpintasi kaip saugiau sukurti ugdymosi aplinkas jautresniems ugdytiniams.
5.9. Įstaigos komisijų ir darbo grupių veikla 2024 metais:
Įstaigoje yra šios nuolat veikiančios komisijos ir darbo grupės: Vaiko gerovės komisija, Mokyklos taryba, Pedagogų atestacijos komisija, Veiklos kokybės įsivertinimo darbo grupė, Sveikatos stiprinimo veiklos darbo grupė, Krizių valdymo darbo grupė. Tikslinėms užduotims 2024 metais atlikti sudarytos darbo grupės: 2024 m. sausio 2 d. įsakymu Nr. VK-11 – STREAM projekto „Esu dalelė Lietuvos" rengimo ir įgyvendinimo darbo grupė, 2024 m. birželio 3 d. įsakymu Nr. VK-42 – Erasmus+ „Demokratiškumas ikimokykliniame ugdyme“ rengimo ir įgyvendinimo darbo grupė, 2024 m. spalio 4 d. įsakymu Nr. VK-65 – Ikimokyklinio ugdymo programos rengimo darbo grupė, 2024 m. lapkričio 22 d. įsakymais Nr. VK-78, VK-79, VK-80 – Inventorizacijos komisijos, 2024 m. gruodžio 6 d. įsakymu Nr. VK-86 – veiklos plano rengimo darbo grupė,  2024 m. spalio 4 d. įsakymu Nr. VK-66 atnaujinta VGK komisijos sudėtis
2024 metais vyko 3 mokytojų posėdžiai, 16 metodinių pasitarimų.
Vaiko gerovės komisija organizavo 11 posėdžių, Mokyklos taryba pravedė 4 pasitarimus. (plačiau 3.2. punkte).
	Šakių ikimokyklinio ugdymo mokyklos „Maži žingsneliai“ mokytojų ir pagalbos mokiniui specialistų (išskyrus psichologus) atestacijos komisija 2024 metais organizavo 3 posėdžius. Atestuota 1 pedagogė, kuriai suteikta vyresniosios mokytojos kvalifikacinė kategorija. Parengta Šakių ikimokyklinio ugdymo mokyklos „Maži žingsneliai“ mokytojų ir pagalbos mokiniui specialistų 2024–2026 metų atestacijos programa, 2025 metams yra 1 prašymas atestuotis. Aptartas ir patvirtintas atestacijos komisijos posėdžių grafikas 2025 metams. 
	Veiklos kokybės įsivertinimo darbo grupė pagal naują ikimokyklinio ir priešmokyklinio ugdymo programas vykdančių mokyklų veiklos kokybės įsivertinimo metodiką 2024 metų atliko „Besimokančios organizacijos“ srities teminį įsivertinimą, pateikė ataskaitą ir siūlymus veiklos tobulinimui. 
Įstaigoje veikia Lietuvos švietimo ir mokslo profesinės sąjungos organizacija „Berželis“. 2024-12-31 dienai organizacijai priklauso 79 darbuotojai.
5.10. Įstaigos metodinės tarybos bei metodinių grupių veikla ir jų veiklų dermė su įstaigos strateginiu veiklos planu bei metų veiklos programa.
Įstaigoje įkurta metodinė taryba, kuri veiklą vykdo pagal naujai patvirtintus metodinės veiklos nuostatus (2024 m. rugsėjo 26 d. direktoriaus įsakymas Nr. VK-60). 
Per 2024 metus metodinė taryba organizavo 4 metodinius pasitarimus. Metodinės veiklos tikslas – nuolat tobulinti pedagogų profesines kompetencijas. Metodinės tarybos 2024 metų veiklos prioritetai buvo: kurti draugišką ir saugų klimatą įstaigoje, skatinantį pedagogų bendradarbiavimą, skleisti gerąją darbo patirtį įstaigoje ir už jos ribų, siekti mokytojų asmeninės lyderystės. Pasitarimų metu svarstytos ir analizuotos  ikimokyklinio ugdymo gairės, suplanuota išvyka į skirtingą ugdymą vykdančias  ikimokyklinio  ugdymo įstaigas, svarstyta kokie svarbūs aspektai turėtų atsispindėti  mūsų įstaigos vertybėse, kokie mes norime būti ir kokią misiją galime atlikti ugdant vaiką. Siūlyta kurti ugdomąsias erdves lauke, teikti siūlymai planavimo koregavimui, aptartos metodinės tarybos organizuotos veiklos. Skatinta dalintis gerąja darbo patirtimi įstaigoje ir už jos ribų. Organizuoti susitikimai tiek mokytojoms, tiek mokytojų padėjėjoms prie arbatos puodelio inicijuojant diskusiją „Tobulas bendradarbiavimas, koks jis?“.
	Vesta atvirų
pamokų
	Stebėta pamokų
	Vesta seminarų
	Skaityta pranešimų
	Parengta anotacijų,  publikacijų

	8
	4
	7
	3
	2


	2024 metais mokytojai ne tik aktyviai tobulino savo kvalifikaciją dalyvaudami įvairiuose kvalifikacijos tobulinimo renginiuose, bet ir patys aktyviai inicijavo profesinės patirties pasidalijimo sklaidą. 
	Gerosios patirties renginiuose, konferencijose, metodinėse dienose įstaigos mokytojai pristatė 3 pranešimus temomis: „Vaikas muzikoje“, „Pedagogų ir tėvų požiūris į lietuvių tautosakos taikymą ugdant 3-5 metų amžiaus vaikų sakytinę kalbą ikimokyklinio ugdymo įstaigoje“ ir „Vaikų turinčių elgesio ir emocijų sutrikimų, ugdymo(si) daile galimybės“.
	Septynios mokytojos vedė  gerosios patirties pasidalinimo seminarus-praktikumus rajono ir respublikos mokytojoms įvairiomis temomis: ,,Užgavėnių šėlionės“, „Chorinis dainavimas – saviraiškos priemonė asmenybės ugdymui“ vaikų dainų šventė „Skambanti vaikystė“, „Informacinių technologijų panaudojimas muzikos pamokose“, „Lauko pedagogikos taikymas ir lauko erdvių panaudojimas ugdymo(si) procese organizavimas“.  
Įstaigoje organizuoti mokymai darbuotojams: ,,Kūrybiško darbo komandose įgūdžių stiprinimas“, „Turizmo vadovų mokymai“, „Vaiko elgesys – traumos atspindys“, „Smurto ir priekabiavimo (Mobingo) prevencijos mokymai“, „Saugių ir tvarių ugdymo(si) aplinkų kūrimo patirtys Kauno miesto ugdymo įstaigose“. 
Šakių rajono ikimokyklinio ugdymo įstaigų pedagogams organizavome gerosios patirties pasidalijimo renginį apie lauko pedagogikos principų taikymą bei aplinkos parengimą, taip pat rugsėjo mėnesį Šakių rajono ikimokyklinio ir priešmokyklinio ugdymo mokytojoms organizavome netradicinį seminarą-praktikumą „Kūrybiškas mokytojas“ su praktinėmis edukacijomis Plokščių poilsiavietėje prie Nemuno.
5.11. Pedagogų kvalifikacijos kėlimas, pedagogų atestacija. 
	Mokytojų skaičius
	Bendrųjų kompetencijų renginių skaičius
	Dalykinių kompetencijų renginių skaičius

	2023 m.
	46
	950 ak. val.
	3000 ak. val.

	2024 m. 
	46
	1540 ak. val.
	3120 ak. val.


	2024 metais įstaigos mokytojai tobulino kvalifikaciją 4661 akademinių valandų skirtinguose kvalifikacijos tobulinimo renginiuose tiek nuotoliniu, tiek kontaktiniu būdu. Mokytojai toliau dalyvavo ilgalaikiuose tęstiniuose mokymuose pedagogas.lt platformoje „Tūkstantmečio darželis 2024“. Nuo 2024 m. vasario mėnesio visiems mokyklos darbuotojams buvo sudaryta galimybė dalyvauti Besimokančių darželio tinklo 2024 ilgalaikiuose mokymuose. Vidutiniškai vienam mokytojui tenka 112  akad. val. per metus. Kvalifikacijai tobulinti 2024 m. išleista 2330,00 Eur. 
        	 2024 metais atestuotas 1 mokytojas. 
5.12. Įstaigos vadovų kvalifikacijos kėlimas. 
	Eilės 
Nr.
	Pareigybė
	Vadybinės kompetencijos
(ak. val.)
	Bendrosios kompetencijos (ak.val.)

	1.
	Direktorė Lina Viliūšienė
(iš viso 179 ak. val.)
	65
	114

	
	1. Konferencija „Švietimo kodas“ (6 ak. val.).
2. Konferencija „Vadovų forumas. Vadovas vizionierius ar praktikas?“ (6 ak. val.).
3. Konferencija ,,Ikimokyklinio ir priešmokyklinio turinio kaita ir iššūkiai“ (6 ak. val.).
4. Seminaras „Pedagoginė veikla ir stresas: iššūkiai, pasekmės ir sprendimo būdai“ (6 ak. val.).
5. Seminaras „Konfliktai ir krizės ugdymo bendruomenėje: priežastys, pasekmės ir sprendimo būdai“ (6 ak. val.).
6. Praktinis seminaras ,,Saugių ir tvarių ugdymo(si) aplinkų kūrimo patirtys Kauno miesto ugdymo istaigose“ (8 ak. val.).
7. Seminaras ,,Darbuotojų saugos ir sveikatos instruktavimas ir jo skaitmenizavimas. Naujausia teismų praktika“ (2 ak. val.).
8. Seminaras „Darbų planavimas ir pasidalinimas perdegimo prevencijai (3 ak. val.)
9. Seminaras „Švietimo įstaigos vadovo lyderystė stiprinant dialogo kultūrą“ (6 ak. val.).
10. Seminaras “Kaip pasirengti mokyklų, vykdančių ikimokyklinio ir priešmokyklinio ugdymo programas, veiklos išoriniam vertinimui“ (16 ak. val.).
11. Erasmus+ kursai Ispanijoje „Environmental Stewardship: how to reconnect with nature“ (30 ak. val.).
12. Erasmus+ stažuotė Goldapo mokyklose (12 ak. val.). 
13. Mokymų programa „Besimokančių darželių tinklas“(72 ak. val.).

	2.
	Direktoriaus pavaduotoja ugdymui Dovilė Kazakauskienė 
(iš viso 218 ak. val.)
	128 ak. val.
	90 ak. val.

	
	1. Ilgalaikė kvalifikacijos tobulinimo programa „Besimokančių darželių tinklas“.
2. Erasmus+ kursai Ispanijoje „Environmental Stewardship: how to reconnect with nature“.
3. Konferencija „Švietimo kodas“.
4. Seminaras „Konfliktai ir krizės ugdymo bendruomenėje: priežastys, pasekmės ir sprendimo būdai“.
5. Kvalifikacijos tobulinimo programa „Įtraukiosios mokyklos kūrimo strategijos“. 
6. Konferencija „Vadovų forumas. Vadovas vizionierius ar praktikas?“.
7. Seminaras „Pedagoginė veikla ir stresas: iššūkiai, pasekmės ir sprendimo būdai.“
8. Konferencija „Koučingas, emocinis intelektas, dėmesingas įsisąmoninimas švietime.“
9. Renginys „Darbų planavimas ir pasidalinimas perdegimo prevencijai“ ir kt. 
10. Erasmus+ stažuotė Goldapo mokyklose. 

	3.
	Direktoriaus pavaduotoja ugdymui Inga Sorakienė
(iš viso 162 ak.val.)
	78 ak. val.
	84 ak. val.

	
	1. Ilgalaikė kvalifikacijos tobulinimo programa „Besimokančių darželių tinklas“.
2. Erasmus+ kursai Ispanijoje „Outdoor education“.
3. Konferencija „Švietimo kodas“.
4. Konferencija „Vadovų forumas.Vadovas vizionierius ar praktikas?“.
5. Seminaras „Pedagoginė veikla ir stresas: iššūkiai, pasekmės ir sprendimo būdai.“
6. Konferencija „Koučingas,emocinis intelektas, dėmesingas įsisąmoninimas švietime.“
7. Seminaras „STEAM, STREAM veiklų taikymas ugdymo procese“.
8. Konferencija „Sebastiano Kneipo filosofijos lyderystė. Įtrauki, atvira, psichologiškai atspari ir bendradarbiaujanti bendruomenė“.
9. Stažuotė Italijoje „Ikimokyklinio amžiaus vaikų galimybes ir teises į savarankiškumą, kūrybiškumą ir mokymąsi užtikrinanti Reggio Emilia sistema“.



5.13. Materialinė bazė, ūkinė veikla. Pagrindiniai finansiniai rodikliai; 
2024-12-31 įstaiga ilgalaikio turto turėjo už 391612,41 Eur., trumpalaikio turto už 415839,23 Eur.
Darbo užmokesčio sąnaudos – 2055414,43 Eur.
Komunalinių paslaugų ir ryšių sąnaudos – 85664,10 Eur.
Paprastojo remonto ir eksploatavimo sąnaudos – 6964,01 Eur.
      	Finansavimo šaltiniai ir lėšos 2024m.
	Eil. Nr.
	Finansavimo šaltinis
	Lėšos  Eur

	1.
	Iš valstybės biudžeto:
	906670,10

	2.
	Iš savivaldybės biudžeto:
	1401456,16

	3.
	Specialiosios lėšos
	127297,08

	4.
	ES lėšos 
	31604,70

	5.
	Iš kitų šaltinių (1,2% parama)
	1067,62


Biudžeto kreditorinis įsiskolinimas 2024-12-31 dienai –.0,00 Eur.
		 
6. Bendrųjų ugdymo planų vykdymas.  (NETAIKOMA)
7. 2024 metų olimpiadų ir konkursų laimėjimai bei pasiekimai: (NETAIKOMA) 
8. Dalyvavimas šalies ir tarptautiniuose mokinių raštingumo tyrimuose, testavimuose; (NETAIKOMA)
9. Projektinės veiklos organizavimas ir vykdymas.
	Projekto pavadinimas
	Projekto trukmė
	Projekto dalyvių skaičius
	Trumpas projekto apibūdinimas

	Trumpalaikiai respublikiniai projektai, akcijos, parodos
	Visus metus 
	340
	Visos grupės per metus dalyvavo bent 1-2 respublikiniuose projektuose, akcijose, parodose. Viso dalyvauta virš 80 projektų.

	Erasmus+ KA1 „Tvarumas ikimokykliniame ugdyme“
	2023-08-01-2024-08-31
	5 pedagoginiai darbuotojai

	Projekto tikslas – dalyvaujant tarptautinėse veiklose (Ispanijoje) įgyti tarptautinės patirties tvarumo ugdymo praktikose ikimokykliniame amžiuje. Projekto uždaviniai: dalyvaujant mobilume mokymosi tikslais du administracijos pedagoginiai dalyviai pasisemia patirties dalyvaujant tarptautiniuose kursuose tvarumo tema, trys ikimokyklinio ugdymo mokytojai dalyvaudami tarptautiniuose kursuose apie lauko pedagogiką įgis žinių apie veiklas lauke bei įgūdžių, tvarumo tema.
Biudžetas 11 330,00Eur.

	Šakių rajono savivaldybės visuomenės sveikatos rėmimo specialiosios programos projektas 
„JUDĖK AKTYVIAI LAUKE“. 
	2024 rugsėjo 1 – lapkričio 31 d.
	  315 dalyvių

	Projekto tikslas – stiprinti psichinę ir emocinę sveikatą per fizinį aktyvumą, formuojant požiūrį į sveiką gyvenseną, panaudojant inovatyvias lauko priemones bei organizuojant projektines veiklas lauke. Projekto biudžetas 2000 eur. Įsigytos aktyviam judėjimui skirtos priemonės: futbolo vartai, virvės traukimui, lauko teniso tinklai, virvės tarp medžių, įvairios judėjimo skarelės, kamuoliai, įrengtas ilgalaikis aktyvaus judėjimo mankštos takas visoje lauko teritorijoje (t.y. 10 paveikslėlių kurie rodo vieną fizinį veiklos pratimą).
Biudžetas 2000,00 eur.

	Vykdomi grupių ilgalaikiai projektai.
	2024 metai
	Grupių bendruomenės

	Projektų metų ugdomos įvairios vaikų kompetencijos. Projektų sėkmės viešinamos įstaigos internetinėje svetainėje. 

	Dalyvavimas eTwinning projektuose
	2024 metai
	„Žvirbliukų“ grupės bendruomenė
	eTwinning projektas „Aš noriu sportuoti gamtoje“.

	Dalyvavimas tarptautiniame Erasmus+ projekte  „Demokratiškumas ikimokykliniame ugdyme“
	2024-07-01-2025-09-30
	Pedagoginiai darbuotojai
	Projekto tikslas – dalyvaujant tarptautinėse mobilumo veiklose įgyti tarptautinės patirties demokratinio ugdymo praktikose ikimokykliniame amžiuje ir tą patirtį skleisti įstaigoje, rajone ir Lietuvoje. Uždaviniai: dalyvaudami darbo stebėjimo vizituose Norvegijoje, Lenkijoje ir Ispanijoje (12 dalyvių) bei kursuose Portugalijoje (3 dalyviai) dalyviai įgis žinių apie demokratinių, pilietinių ir įtraukaus ugdymo praktikas, tobulins profesines kompetencijas šiomis temomis. 2024 lapkričio 27-28 dienomis vyko pirmasis mobilumas Lenkijoje (dalyvavo 2 mokytojai ir 2 administracijos atstovai).

	Sveikatos stiprinimo programa: „Mažais žingsneliais sveikatos link“.

	2024-2029 metai
	Visa bendruomenė
	Sveikos ir saugios gyvensenos ugdymas, skatinant bendruomenės atsakingą požiūrį į sveikatą, kuriant palankią aplinką ir užtikrinant sveikatos ugdymo kokybę. 

	Dalyvavimas respublikiniame ikimokyklinių įstaigų ilgalaikiame projekte „STREAM draugų klubas“ 
	2024-2025 m.m.
	20 vaikų
3 pedagogai
	Projekto tikslas – per STREAM veiklas plėtoti vaikų kalbinius įgūdžius.

	Lietuvos masinio futbolo asociacijos projektas „Fizinio aktyvumo skatinimas ir tęstinumas švietimo ir ugdymo įstaigose“ („Futboliukas“)
	2023-2024 m.m.
2024-2025 m.m.
	60 ugdytinių
	Pagrindinis šio projekto tikslas sukviesti vaikus į futbolo kelionę.
Kiekvieną kelionės mėnesį vaikų laukia nauji iššūkiai ir išbandymai. Projekto dalyviai su  futbolu  susipažįsta ne tik žaidžiant aikštelėje, bet ir kuriant, atliekant įvairias lavinamąsias užduotis per vaidybą ir  bendravimą. 

	Dalyvavimas kaip partneriai projekte „Ankstyvojo ugdymo užtikrinimas vaikams iš socialinės rizikos šeimų
	 2024 metų rugsėjis – 2027 metų gegužė
	17 ugdytinių
	Projektas įgyvendinamas sostinės bei vidurio ir vakarų Lietuvos regione kartu su 59 partneriais, – savivaldybėmis bei Švietimo ir Sporto ministerijai pavaldžiomis švietimo įstaigomis, kuriose veikia ikimokyklinis ir priešmokyklinis ugdymas. Tikslinė grupė – vaikai, augantys socialinę riziką patiriančiose šeimose ir ugdomi pagal ikimokyklinio (įskaitant privalomą) arba priešmokyklinio ugdymo programas.


10. Bendradarbiavimas su socialiniais partneriais, partnerystė, dalyvavimas programose. 
Tęsiame ir kuriame naujus ryšius su socialiniais partneriais. Ypatingą dėmesį skiriame bendradarbiavimui su ikimokyklinio ir priešmokyklinio ugdymo įstaigomis ne tik rajone, bet ir kituose regionuose, užsienio šalyse. 2024 metais aplankytos kitos ugdymo įstaigos – Kauno lopšeliai-darželiai „Žara“, „Vyturėlis“. Nežiniukas“, Kauno rajono darželis Ežerėlyje, Šiaulių lopšelis-darželis „Pasaka“, Vilkaviškio rajono Paežerių darželis. 
Stiprinta tikslinė partnerystė. Pasirašytos bendradarbiavimo sutartys su Kauno lopšeliu-darželiu „Žara“, su Airijos Dublino lituanistine mokykla „4 Vėjai“.
Įstaigos vadovai yra S. Kneipo draugijos nariai. Direktoriaus pavaduotojos ugdymui 2024 metų spalio 23-24 dienomis Birštone dalyvavo tarptautinėje patyriminėje S. Kneipo metodikos konferencijoje „Sebastiano Kneipo filosofijos lyderystė. Įtrauki, atvira, psichologiškai atspari ir bendradarbiaujanti bendruomenė“. Bendradarbiauta su Vilniaus įtraukties švietimo centro skyriaus specialistais dėl SUP vaikų ugdymo(si) problemų, Gelgaudiškio „Šaltinio“ specialiojo ugdymo centru. Dvi įstaigos pedagogės tęsia narystę respublikinėje ikimokyklinio ugdymo kūno kultūros pedagogų asociacijoje. Aktyviai dalyvauta RIUKKPA asociacijos renginiuose: „Rieda ratai rateliukai“, „Mažoji mylia“, „Sportuojantis koridorius“.  
11. Socialinė-prevencinė veikla. 
	Vykdomos prevencinės programos „Zipio draugai“, „Kimočiai“, gyvenimo įgūdžių ir kitos programos integruojamos į ugdymo(si) procesą. Kovo mėnesį priešmokyklinio ugdymo grupės dalyvavo Draugiškojoje SEU olimpiadoje „Dramblys“. Rugsėjo mėnesį ikimokyklinio ir priešmokyklinio ugdymo grupėse vykdytas „Solidarumo bėgimas“, organizuoti „Judumo savaitės“ renginiai, paminėta „Diena be automobilio“. Spalio mėnesį dalyvavome akcijoje „Mažoji mylia“, kurios  tikslas ne tik skatinti vaikų fizinį aktyvumą, bet ir puoselėti draugiškus vaikų tarpusavio santykius.  Paminėta tolerancijos diena. Vykdytos saugaus eismo ekskursijos su bendruomenės pareigūne Aušra Mockevičiūte, priešmokyklinio ugdymo grupių vaikai dalyvavo piešinių konkurse priešgaisrine tematika, lankė Šakių Priešgaisrinę Tarnybą, vyko į Šakių Policijos komisariatą. Kitos socialinės prevencinės veiklos integruojamos į ikimokyklinio ir priešmokyklinio ugdymo programas. Įgyvendintos įvairios prevencinės veiklos: emocijų dienos, sveikatingumo veiklos ir kt.
12. Ugdymas karjerai. Ugdymas karjerai integruojamas į ikimokyklinio ir priešmokyklinio ugdymo programas. Vaikai lankė tėvų darbovietes, mokytojos organizavo įvairius rytmečius apie tėvų profesijas.
13. Įstaigoje vykdytos veiklos priežiūros ir patikros:
2024-03-14 vyko Valstybinės maisto ir veterinarijos tarnybos Marijampolės departamento patikrinimas.
2024-11-18 atlikta pagrindinė metinė aikštelių kontrolė.
Patikrų metu rasti neatitikimai ištaisyti. 
14. Kita.-
15. Pagrindinės 2024 metų problemos;
15.1. reikalinga abiejų pastatų vidinė ir išorinė pastato renovacija.
15.2. lauko aplinkos infrastruktūra: trūksta lauko žaidimų aikštelių, rudens ir pavasario metu šlapia teritorija. 
16. Veiklos perspektyvos 2025 metams. Prioritetiniai įstaigos veiklos tikslai 2025 metams:
16.1. Atnaujintas ugdymo turinys.
16.2. Inovatyvios ugdymo/si aplinkos kūrimas įtraukiant bendruomenę.
16.3. Projekto „Ikimokyklinio ugdymo prieinamumo didinimas Šakių rajono savivaldybėje“ veiklų vykdymas.
_________________________

